पश्चिम बंगाल कांग्रेस अध्यक्ष सोमेन मित्रा ने कहा कि जन संपर्क यात्रा का मकसद लोगों को पार्टी के कामों से अवगत कराना तथा नरेंद्र मोदी सरकार के भ्रष्टाचार,सांप्रदायिक राजनीति तथा कुशासन के बारे में बताना है। मित्रा ने कहा कि राज्य के प्रत्येक जिले,ब्लॉक और बूथ तक हमारे पार्टी कार्यकर्ता लोगों तक जाएंगे और हमारे दृष्टिकोण से उन्हें अवगत कराएंगे। हम पार्टी के लिए प्रत्येक घर से दो से पांच रुपए का चंदा भी इकट्ठा करेंगे। इन कार्यक्रमों से हम अपनी पार्टी को मजबूत करेंगे। माकपा पोलित ब्यूरो के सदस्य तथा किसान सभा के महासचिव हन्नान मोल्लाह ने बताया कि उनकी पार्टी किसानों से जुड़े मुद्दों के अलावा भाजपा की विभाजनकारी नीतियों के बारे में लोगों को बताएगी।